kardosdrur/scandi-wiki huggingface dataset:
Harianvi (sprog)

Harianvi (devanagari: हरियाणवी ) er et sprog beslægtet med vesthindi, som er modersmål for 28 millioner (1992). 
De fleste af dem, der taler harianvi bor i den indiske stat Haryana. Der bor også et harianvitalende mindretal i Pakistan.
Sproget bliver skrevet med skriftsproget devanagari. Af nogle bliver sproget regnet som den nordligste dialekt af hindi, men harianvitalende og hinditalende kan ikke forstå hinanden, hvis de ikke har lært det andet sprog.

Kildehenvisninger 
 Sprogeksempler 
 Sange på harianvi 

Indoariske sprog
Harana
Sprog i Indien
Sprog i Pakistan
Mikołaj Spytek Ligęza

Mikołaj Spytek Ligęza (ca. 1562 – 1637) var en Polsk-Litauisk fyrstelig person. Han var kastellan af byerne Czechów, Żarnów, Sandomierz og var ejer af byen Rzeszów.

Han havde to børn: Pudencajna Ligęza og Konstancja Ligęza.

Referencer

Noter 

Kongelige fra Polen
Personer fra Rzeszów
Satparasøen

Satparasøen er en sø nær Skardu, Gilgit-Baltistan, Pakistan, der afvander Skard-dalen. Der bliver tilført vand til den ad Satparafloden.

Satparasøen ligger 2,636 m over havspejlet og fylder 2.5 km².

Siden 2003 har Satparadammen været under konstruktionen neden for søen, og færdiggørelsen vil forstørre arealet af søen.

Eksterne henvisninger 
 fotos fra Satparasøen af Waqas Usman
 - Imran Ahmed's fotogalleri

Søer
Pakistans geografi
Bardisk

En bardisk er en høj disk hvorfra der serveres varer. Typisk findes bardiske på barer.
Ordet kommer af det engelske a bar, der betyder en stang (til fødderne) eller en plade. Ordet bruges i engelsk daglig tale om en plade chokolade, a chocolate bar og koben, a crowbar. På dansk har vi guldbarre. 

Ofte har bardisken høje barstole, så gæsterne kan have noget at hvile sig på, mens de bestiller eller nyder det, de har bestilt. Bardiske har ofte et gelænder til fødderne og taskekroge lige under diskkanten. I gamle westernfilm er spyttebakken et fast inventar ved bardiskene.

Barer
Møbler
Torres Strait Ø-folket

Torres Strait Ø-folket er en urbefolkning i Torres Strait (Torressundet), der er en del af Queensland, Australien. De er melanesere, der kulturelt er beslægtet med Papua Ny Guineas kystfolk. De anses at være adskilt fra resten af Australiens aboriginere. Der findes også to samfund med Torres Strait folk på den nærved liggende kyst på Australiens fastland Bamaga og Seisa.

Der findes 6.800 Torres Strait folk, der bor inden for Torres Sund området med yderligere 42.000, som bor uden for, hovedsagelig i det nordlige Queensland og særligt i Townsville og Cairns.

Kultur og sprog 
Torres Strait Ø-folket har en unik kultur, som er udviklet ud fra øernes forudsætninger. De er folk, der lever af havet, og som har handel med Ny Guineas folk. Til forskel fra det australske fastlands urbefolkning var Torres Strait folket jordbrugere, som dog kompletterede føden med jagt og indsamling.

Kala Lagaw Ya, Kalau Kawau Ya, Kulkalgau Ya og Kawalgau Ya, der er dialekter ift. hinanden, tales på de nordlige, vestlige og centrale øer. Disse er beslægtet med australske sprog. Meriam Mir, der er beslægtet med papuansk sprog, tales på de østlige øer.

Australiens oprindelige folk
Austronesere
Surferne kommer

Surferne kommer (engelsk titel: The Surfers Are Coming) er en dansk kortfilm for unge fra 1998.

Filmen har Mira Wanting i hovedrollen som Anne, der er flyttet fra København til Klitmøller. Hun er kæreste med fiskersønnen Niels-Peter og lever et ubekymret teenageliv. Men da en gruppe surfere fra Tyskland slår sig ned på stranden, ændres alt og Anne tvinges til at vælge side.

Surferne kommer solgte 2.971 billetter i de danske biografer.

Referencer

Eksterne Henvisninger 

Danske film fra 1998
Kortfilm fra Danmark
Børne- og ungdomsfilm fra Danmark
Hala'ib-trekanten

Hala'ib-trekanten er et landområde i det nordøstlige Afrika, ved det Røde Hav. Både Egypten og Sudan gør krav på området. Området kontroleres de facto af Egypten.

Til forskel fra Hala'ib-trekanten gør ingen af de to stater krav på det nærliggende område Bir Tawil.

Egyptens geografi
Sudans geografi
Hans Lemming (præst)

Hans Lemming (12. januar 1707 i Nyborg - 23. juni 1788) var en dansk præst. 

Han blev student fra sin fødebys skole 1723 og tog attestats 1725. Derefter var han huslærer på Boller i Jylland i 3 år, indtil han 1728 blev hører ved Nyborg Skole. Året efter blev han kapellan i Nyborg. Det var en brydningstid i kirkelig henseende. Lemming var pietist, holdt konventikler i sit hus og sagdes at holde til med separatisterne, særlig brødrene Støttrup, da de på deres rejse blev anholdt i Nyborg.

Sognepræsten var hans modstander og indgav i forening med byens magistrat klage over Lemming; klagerne fik dog ikke medhold; men Lemming forflyttedes 1737 til Ude- og Oppesundby Sognekald i Sjælland. Her fra kom han 1752 til København som sognepræst ved Vor Frelsers Kirke og endelig 1759 til Nicolai Kirke sammesteds. Han døde som jubellærer, agtet og anset som en nidkær sjælesørger.

Kilder 
 

Præster fra Danmark
Pietister
Danskere i 1700-tallet
Personer fra Nyborg
Juleknas (album)

Juleknas er et humoristisk julealbum, der blev udgivet i 2001. Det indeholder julefortællinger, nye julesange og utraditionelle coverversioner af kendte julesange som "En Lille Nisse Rejste", "Rudolf Med Den Røde Tud", "Glade Jul" og "Højt fra træets grønne top". 

De medvirkende er bl.a. Bent Schjærff, Christian Sievert og Rune T. Kidde.

Spor 
 "Bjældeklang", Bent Schjærff - 4:12		
 "En Glædelig Jul I Gode Venners Lag...", Brødrene Grim og Christ-Mads -  4:14
 "En Lille Nisse Rejste", Christian Sievert - 2:28
 "I Julen Bli'r Vi Hentet Hen", Ib og Bo - 2:33
 "Pissehuen", Rune T. Kidde - 6:53
 "En Julesang", Brødrene Grim og Christ-Mads - 3:21
 "Hvid Jul", Bent Schjærff - 3:30
 "Brændte Mandler", Christ-Mads - 4:07		
 "Rudolf Med Den Røde Tud", Humørbussen - 1:48
 "Min Oldefar", Niels Deigaard og Carsten Berthelsen - 2:02		
 "Glade Jul 1", Christian Sievert - 5:17		
 "Jul I Førerbunkeren", Schwesterlein-revyen - 10:15		
 "Sikken Voldsom trængsel og Alarm", Humørbussen - 2:11
 "Glade Jul 2", Christian Sievert og Humørbussen - 7:56
 "Højt fra træets grønne top", Humørbussen - 2:39		

Alle tracks undtagen 1,5 og 7 er optaget i Copenhagen Sound Studios. 1 og 7 er oprindeligt indspillet i 1979

Referencer 

Julealbum
Album fra 2001
Album fra Danmark
Edale

Edale er en mindre landsby beliggende i Peak District, Derbyshire, England.

Landsbyen er mest kendt som det sydlige startsted for vandrevejen  Pennine Way.

Edale er tilgængelig med offentlig transport fra Sheffield eller Manchester.

Eksterne henvisninger 

Edale Village Hall 

Byer i England
Derbyshire
Støttrup (Hvilsom Sogn)

Støttrup ligger imellem Aalestrup og Møldrup. Støttrup ligger i Hvilsom Sogn, men i modsætning til det øvrige sogn ligger Støttrup ikke i Mariagerfjord Kommune, men i Viborg Kommune.

Området havde indtil 1950 egen skole, hvorefter den blev nedlagt. I dag er bygningen lavet om til et udslusningshjem kaldet Støttruphus, der er særlig henvendt til unge og midaldrende, der har problemer med rusmidler. Efter 1950 skulle områdets børn gå i skole i Hvam. Hvam er en lille by 2 kilometer fra Støttrup. Skolen i Hvam lukkede dog i 2006, og sidenhen har områdets børn gået i Møldrup, Aalestrup, Fristrup, Hvilsom eller Bjerregrav skole. Foruden skole har der også været smed, torv og gårde.

Referencer 

Lokaliteter i Viborg Kommune
Morten Jensen Støttrup

Morten Jensen Støttrup (1705–1. september 1784 i Hamborg) var en dansk sekterer.

Faderen, Jens Olesen, var bødker og boede i Støttrup i Farsø Sogn, Gislum Herred. Morten og hans yngre bror Niels Jensen Støttrup (født 1708) gik i Aalborg Latinskole, hvorfra de 1728 blev studenter, de nederste, men ikke de ringeste af dem, der deponerede. De tog examen philosophicum 1731, men blev snart stærkt påvirkede af herrnhutisk separatisme. I 1734 drog Morten Jensen Støttrup hjem og besøgte da broderen Anders Jensen Støttrup, der var guldsmeddesvend i Viborg. Da han her fastholdt sine særmeninger, vistes han bort fra byen, men vendt tilbage til fædrenehjemmet blev han af den verdslige øvrighed sendt til arresten i Viborg, hvor han endelig 1735 offentlig afbad sine "vildfarelser".

Efter et nyt ophold i København vendte han samme år tilbage til forældrene, denne gang ledsaget af broderen Niels. Da de søgte at påvirke forældrene, indstævnedes de for en provsteret, men forinden dommen, der lød på landsforvisning, faldt, brød alle 3 brødre op med forældrene 1736 og vilde til København, men de arresteredes i Nyborg, hvor de holdt møder, og sendtes til Viborg, hvor de holdtes i fængsel. Der fra sendtes Morten og Niels til København, hvor de sattes i Citadellet og en tid måtte arbejde i smedjen, hvorfra de dog fritogs på provst Hviids forbøn.

Anders kom mellem "de ærlige Slaver" i Fredericia, men overførtes endnu samme år til København. Der drevs lange forhandlinger med brødrene, uden at disse vilde afstaa fra deres påstande om den bestående kirkes ugudelighed. Kirkekollegiet talte som sædvanligt om det utilbørlige i at bruge udvortes straffe mod vildfarende, men endte med, at så længe de optrådte mod vor kirkes skikke og lære, kunde de ikke med sikkerhed løslades. Endelig (1738) forvistes Mprten og Niels fra landet og kort efter også Anders. En fjerde broder, Laurids Jensen Støttrup, remmesnidersvend, der havde været indviklet i den første sag mod Morten Jensen Støttrup, blev ligeledes forvist 1745.

Kilder 

 

Pietister
Danskere i 1700-tallet
Personer i Dansk Biografisk Leksikon
Artikler fra 1. udgave af Dansk biografisk leksikon
Studenter fra Aalborg Katedralskole
Portobelo

Portobelo (tidligere Puerto Bello) er en by i Colón-provinsen i Panama. 

Byen blev grundlagt i 1597 til 1700-tallet omkring en dyb naturlig havn og var vigtig for eksporten af bl.a. sølv. I 1668 ledede piraten Henry Morgan et angreb på byen, som på daværende tidspunkt var meget godt befæstet. Han belejrede byen i to uger, inden de erobrede og plyndrede byen.

Den 21. november 1739 blev byen igen angrebet, denne gang af en britisk flåde under kommando af kontreadmiral Edward Vernon. Angrebet viste, hvor sårbar den spanske handelspraksis var, og førte til ændringer i den måde de blev udført. Spanierne skiftede derefter taktik og gik fra større flåder, der besøgte få havne, til små flåder, der var mere fleksible og besøgte en bredere vifte af havne. De gik også nu rundt om Kap Horn for at handle i havne på vestkysten. Angrebet ødelagde Portobelos økonomi, som ikke ændrede sig meget, før opførelsen af Panamakanalen begyndte.

I 1980 blev Portobelo sammen med fortet San Lorenzo optaget på UNESCOs Verdensarvsliste.

Referencer

Eksterne henvisninger 

Byer i Panama
Verdensarvsområder i Panama
Torresstrædet

Torresstrædet (en. Torres Strait) er et farvand beliggende mellem Australien og Ny Guinea. Strædet er ca. 150 kilometer bredt på smalleste sted. Mod syd ligger Kap York-halvøen og mod nord det vestlige Papua, Ny Guinea. Det er opkaldt efter søfareren Luís Vaez de Torres, som opdagede og sejlede gennem strædet i 1606.

Geografi 

Strædet forbinder Koralhavet i øst med Arafurahavet og Carpentariabugten i vest. Det er en vigtig international sejlrute, selvom det er lavvandet ( 7 til 15 meter dybt) og har mange øer og rev, der gør det farligt at gennemsejle. Mod syd ligger Endeavourstrædet mellem Prince of Wales Island (Muralug) og det australske fastland. Hovedskibsruten går gennem Prince Edward Channel nord om Muralug og Adolphus Channel syd om Mount Adolphus. Der er stærke tidevandsstrømme mellem øerne og revene. Dertil kommer store vandrende sandbanker under havoverfladen. Omkring 580 koralrev, bl.a. Warrior Reefs og Eastern Patch Reefs, dækker samlet et areal på 2.400 km2. Strædet har også en af verdens største forekomster af ægte havgræs.

Flere øgrupper ligger i strædet, som til sammen går under navnet Torres Strait Islands. Der er mindst 274 øer, hvoraf de 17 i dag er permanent beboede.

Over 6.800 Torres Strait Islanders bor på øerne og 42.000 på fastlandet.

Referencer 

Australiens geografi
Farvande
Matthias Hviid

Matthias Hviid (født 15. april 1703 i Baarse ved Vordingborg, død 11. marts 1759) var en dansk præst, søn af birkedommer Jens Hviid og Anna, født Kohl, far til Andreas Christian Hviid.

Hviid deponerede 1722 fra Københavns Skole, tog teologisk attestats 1724 og blev 1725 adjunkt ved den hollandske menighed på Amager, hvilket embede han dog først tiltrådte efter at have rejst 2 år i udlandet. Fra denne beskedne stilling sprang han 1735, 32 år gammel, til at blive Holmens Provst; det næste år blev han konsistorialråd, 1737 medlem af
Kirkeinspektionen og fik 1756 rang med biskopper. I 1732 ægtede han Karen Fjelsted, datter af justitsråd og stadthauptmand Michael Fjeldsted i København.

Hviid har, skriver Ludvig Koch i Dansk biografisk Lexikon, "næppe været i Besiddelse af nogen særegen Duelighed, der kunde retfærdiggjøre, at han fik en saa høj Stilling. Men han var en ivrig Pietist, og han var blevet Hofpræst Bluhmes haandgangne Mand; denne brugte ham til at udføre forskjellige Hverv, naar han selv, der ikke gjærne vilde træde for meget frem, ønskede at holde sig i Baggrunden. Hvor vi se H. optræde, er det som Pietisternes Beskytter og de orthodoxes Modstander." Han bevirkede 1737, at to studenter, brødrene Støttrup, der som sværmere var satte i Citadellet, fritogs for at arbejde i smedjen.

Året efter, "i Forfølgelsens Tid", sad han i den kommission, der fældte så stræng en dom over præsten Hans Mossin. I Kirkeinspektionen holdt han, Hojer og Bluhme sammen; de afgjorde, siger biskop Hersleb, sagerne forud, så de andre medlemmer intet havde at sige. Koch fortæller: "Den Indflydelse, H. her havde opnaaet, synes ogsaa at være steget ham til Hovedet. Da Hersleb skulde være Biskop paa Sjælland, og det blev sagt, at han havde holdt Stræng Orden i Christiania Stift, skal H. have sagt: «Ja lad ham kun komme! Vi skal i Kirkeinspektionen nok holde ham saa varm, at han ikke mange Spring skal gjøre.»"

Kilder 

 

Provster fra Danmark
Pietister
Danskere i 1700-tallet
Studenter fra Metropolitanskolen
Xochicalco

Xochicalco er en tempelpyramidekonstruktion i staten Morelos i det centrale Mexico, omkring 90 km syd for Mexico City og tredive kilometer fra Cuernavaca. Navnet kommer fra nahuatl og betyder placeringen af blomsternes hus. Xolchicalco blev i 1999 optaget på UNESCOs Verdensarvsliste.

Et specielt lysfænomen kan observereres i Xochicalcos ofrerum i den centrale pyramide ved sommersolhverv, hvor hele rummet bliver fyldt med lys. Også andre lysfænomener kan observeres ved andre af månens forskellige faser.

Xochicalco var sammen med Malinalco og Teotihuacan, center for præster i føraztekisk tid i Central Mexico. 

Verdensarvsområder i Mexico
Præcolumbianske kulturer
Frederik 1. af Baden

Storhertug Frederik 1. af Baden (; 9. september 1826 – 28. september 1907) var storhertug af Baden fra 1856 til sin død i 1907.

Biografi 
Frederik blev født den 9. september 1826 i Karlsruhe. Han var fjerde barn og tredje søn af Storhertug Leopold (1790-1852) og Storhertuginde Sophie (1801-1865), der var datter af Kong Gustav 4. Adolf af Sverige.

I 1852 blev Frederik regent for sin sindssyge bror Storhertug Ludvig 2., og i 1856 udråbtes han som storhertug, da lægerne havde opgivet at kurere hans bror.

Ægteskab 

Frederik blev i 1854 forlovet med den 12 år yngre Louise af Preussen. Parret blev gift 20. september 1856 i Neues Palais i Potsdam. Allerede få uger efter brylluppet blev Louise gravid og parret fik i alt tre børn:

 Frederik 2. af Baden (9. juli 1857 – 9. august 1928) – gift 1885 med Hilda af Luxembourg, ingen børn.
 Victoria af Baden (7. august 1862 – 4. april 1930) – gift 1881 med Gustav 5. af Sverige og fik 3 børn.
 Ludvig af Baden (12. juni 1865 – 23. februar 1888) – død ugift og uden børn.

Frederik og Louise brød sig ikke så meget om det stive hof i Karlsruhe, så de opholdt sig ofte på slottet på øen Mainau ved Konstanz.

Eksterne henvisninger 

|-
| colspan="3" style="border-top: 5px solid #FFD700; text-align:center;" | Frederik 1.Huset Zähringen, 
|-
! colspan="3" style="border-top: 5px solid #79DBFF;" | Kongelige og fyrstelige titler

Storhertuger af Baden
Huset Zähringen
Personer fra Karlsruhe
Tyskere i 1800-tallet
Tyskere i 1900-tallet
King Street Station

King Street Station er en jernbanestation i Seattle, delstaten Washington i USA.  Den ligger mellem gaderne South King og South Jackson og Second og Fourth Avenue South i kvarteret Pioneer Square i Seattle, lige syd for centrum.

Byggeriet af stationen fandt sted mellem 1904 og 1906, og fra indvielsen den 10. maj 1906 benyttede jernbaneselskaberne Great Northern Railway og Northern Pacific Railway stationen, indtil oprettelsen af Amtrak i 1971.  Stationen blev tegnet af St. Paul-arkitekterne Charles A. Reed og Allen H. Stem, der senere var med til at tegne New York Central Railroads jernbanestation Grand Central Terminal i New York City.  King Street Station var Seattles primære jernbaneterminal indtil opførelsen af den tilstødende Oregon & Washington Depot (omdøbt til Union Station i 1911).  I 1973 blev King Street Station anerkendt som både et nationalt og delstatsligt kulturhistorisk mindesmærke, da det blev føjet National Register of Historic Places og Washington Heritage Register.

Siden begyndelsen af 1990'erne har stationen været under renovering i forskellig grad, for at tilbageføre ombygninger foretaget i midten af 1900-tallet, herunder genetablering af den elegante ventesal.  King Street Station blev købt af byen Seattle i 2008 for 10 millioner dollar, og restaureringen forventes afsluttet i 2012, efter at der nu er tilstrækkeligt med midler til det. 

Stationen betjenes af togene Amtrak Cascades, Empire Builder og Coast Starlight, samt af Sound Transits Sounder-regionaltog.  I de første ni måneder af 2006, steg næsten 1,2 millioner passagerer på Sounder-tog ved King Street Station.

Kilder 

Jernbanestationer i USA
Bygninger, konstruktioner og anlæg i Seattle
BNSF Railway

BNSF Railway (BNSF) er helejet datterselskab af Berkshire Hathaway Inc., med hovedkvarter i Fort Worth, Texas i USA.  Det er et af de største jernbaneselskaber i Nordamerika, og er ejer af det næststørste godsjernbanenetværk i Nordamerika, kun overgået af Union Pacific Railroad, deres største konkurrent i det vestlige USA.  Ifølge pressemeddelelser fra virksomheden, er BNSF Railway blandt de førende intermodale godstransportører i Nordamerika.

Dannelsen af BNSF begyndte med etableringen af Burlington Northern Santa Fe Corporation den 22. september 1995.  Det nye holdingselskab købte dernæst Atchison, Topeka and Santa Fe Railway (ofte kaldet Santa Fe) og Burlington Northern Railroad, og lagde formelt de to jernbaneselskaber sammen under navnet Burlington Northern and Santa Fe Railway den 31. december 1996.  Den 24. januar 2005 blev selskabets navn officielt ændret til BNSF Railway, med en forkortelse af det oprindelige navn.

Kilder

Eksterne henvisninger 

 BNSF Railways websted

Jernbaneselskaber i USA
Transportvirksomheder fra USA
Jernbanestrækninger i USA
Amerikanere

Amerikanere er statsborgere i USA. Landet er hjemsted for folkeslag af mange forskellige nationale oprindelser. Som et resultat deraf ligestiller amerikanerne ikke deres nationalitet med etnicitet, men med statsborgerskab og loyalitet. Tiltrods for at statsborgerne udgør størstedelen af amerikanerne, så kan indbyggere uden statsborgerskab, dobbelte statsborgere og udlændinge også hævde at de har en amerikansk identitet.

Brugen af udtrykket "American" i det engelske sprog, i den sammenhæng, hvor det udelukkende betyder folk fra USA, er udviklet fra dets oprindelige betydning, hvor det blev benyttet til at adskille englændere fra folk fra de britiske kolonier i Amerika på trods af dets flertydige sproglige betydning. Ordet amerikaner kan også være en generel betegnelse for folk i Amerika. Se navne for amerikanske statsborgere.

Der er omtrent 320 mio. amerikanere.

Amerika blev først for alvor koloniseret, efter Christopher Columbus' ekspedition i 1492. Før da var det beboet af amerikas oprindelige folk

Referencer
Kon Live Distribution

Kon Live Distribution er et pladeselskab, der er grundlagt af R&B-sangeren Akon.

Kunstnere 
 Brick & Lace
 Colby O'Donis
 Jeffree Star
 Kat DeLuna
 Lady Gaga
 Natalia Kills
 Sway
 Tami Chynn
 Ya Boy

Eksterne henvisninger 
 KonLiveDistribution.com

Pladeselskaber fra USA
Upper West Side

Upper West Side er et kvarter i New York beliggende på Manhattan mellem Central Park og Hudson River og mellem West 59th Street and West 110th Street. Nogle definitioner af Upper West Side indbefatter også Morningside Heights.

Noter
Army of Mushrooms

Army of Mushrooms er det ottende studiealbum af det israelske psykedelisk trance band Infected Mushroom, udgivet den 8. maj 2012 af Dim Mak Records. Albummet indeholder en coverversion af "The Pretender" af Foo Fighters, "Serve My Thirst" og "U R So Fucked" (der blev udgivet som single/video den 14. februar 2012).

Nogle versioner af albummet indeholder en remasteret version af "Bust A Move" fra Classical Mushroom (2000).

Certificering 
Albummet debuterede sommer 71 på den canadiske Album Hitliste.

Trackliste 
. "Never Mind" – 6:05
. "Nothing to Say" – 6:28
. "Send Me an Angel" – 7:25 (Mashina cover)
. "U R So Fucked" – 4:41
. "The Rat" – 7:43
. "Nation of Wusses" – 7:02
. "Wanted To" – 3:24
. "Serve My Thirst" – 6:46
. "I Shine" – 5:43
. "Drum n Bassa" – 7:12 ("Bassa" på hebraisk betyder "nedern" (slang)
. "The Pretender – 6:34 (Foo Fighters cover)
. "The Messenger 2012" – 10.38 (remix af deres sang "The Messenger" fra 2000)
. "Swingish" – 6:16 (digital bonus sang)

Referencer

Eksterne henvisninger 

Album fra 2012
Infected Mushroom-album
The Born This Way Ball

The Born This Way Ball er den amerikanske sangerinde Lady Gagas tredje turné. Turnéen skulle promovere hendes andet studiealbum, Born This Way (2011). Turnéen omfattede koncerter i Nord- og Sydamerika, Asien, Europa, Afrika og Oceanien. Turnéen var sangerindens første tur til alle kontinenter (bortset fra Antarktis).

Noter 

Lady Gaga
Musik i 2012
Van Houten

Van Houten, der er et nederlandsk efternavn, kan henvise til:

Personer 
van Houten
 Carice (Anouk) van Houten (født 1976) – nederlandsk skuespiller og sanger
 Coenraad Johannes van Houten (1801–1887) – nederlandsk kemiker og chokoladefabrikant, betragtes som opfinderen af kakaopulver
 Cornelis ("Kees") Johannes van Houten (1920–2002) – nederlandsk astronom
 Hans van Houten (1907–1996) – nederlandsk politiker
 Harm van Houten (1892–1952) – nederlandsk lærer, journalist og politiker
 Henk van Houten (født 1957) – nederlandsk fysiker og forskningmanager for Philips
 Ingrid van Houten-Groeneveld (1921–2015) – nederlandsk astronom
 Jelka van Houten (født 1978) – nederlandsk skuespiller og sanger
 Frans van Houten (født 1960) – nederlandsk erhvervsmand og adm. dir. for Philips
 Pieter Brijnen van Houten (1907–1991) – nederlandsk efterretningsofficer
 Sientje van Houten (1834–1909) – nederlandsk kunstmaler

Van Houten
 Leslie Van Houten (født 1949) – amerikansk morder, medlem af Manson-familien
 Isaac B. Van Houten (1776–1850) – amerikansk politiker

Fiktive personer 
 Milhouse (Mussolini) Van Houten – person fra The Simpsons
 Kirk Van Houten – person fra The Simpsons, far til Milhouse
 Luann Van Houten – person fra The Simpsons, mor til Milhouse
 Norbert Van Houten – person fra The Simpsons, Milhouses onkel

Andet 
 1673 van Houten – en asteroide opkaldt efter Cornelis Johannes van Houten

Se også 
 Houten – by og kommune i provinsen Utrecht

Nederlandske efternavne
Nujood Ali

Nujood Ali (født 1998) er en frontfigur i kampen mod tvangsægteskaber i Yemen. Hun opnåede i en alder af kun ti år en skilsmisse fra en mand på tre gange hendes alder, Faez Ali Thamer. Han havde uden at bryde den yemenitiske lovgivning voldtaget og tævet Nujood Ali, bl.a. fordi der ikke er nogen seksuel lavalder i Yemen. Advokaten Shada Nasser førte Alis sag, og de to blev i 2008 tildelt det amerikanske blad Glamours pris som årets kvinder.

Referencer

Eksterne henvisninger 
 Untold Stories: Wedlocked Pt 1  CNN documentary about Nujood Ali's case.
 Untold Stories: Wedlocked Pt 2 

Kvinderetsforkæmpere
Personer fra Yemen